
ΕΝΙΑΙΟΣ ΑΓΡΟΤΙΚΟΣ ΣΥΝΕΤΑΙΡΙΣΜΟΣ ΚΕΦΑΛΛΗΝΙΑΣ & ΙΘΑΚΗΣ
UNITED AGRO COOPERATIVE OF KEFALONIA & ITHACA
E.A.Σ.K.I.
-----------------------------------------------------------------------------------------------------
                                                                          Δελτίο    Τύπου                                                                    Αργοστόλι  12.11.2026                                   
 Σε πλήρη λειτουργία τα δύο Συνεταιριστικά Ελαιοτριβεία στα νησιά μας 
    Ο Ε.Α.Σ.(Αγροτική Ενωση) Κεφαλληνίας και Ιθάκης ενημερώνει τους συμπατριώτες Ελαιοπαραγωγούς μέλη του και μη ότι, η φετινή ελαιοκομική χρονιά ξεκίνησε με τα δύο Συνεταιριστικά ελαιοτριβεία ιδιοκτησίας της ΕΝΩΣΗΣ, στα Χαυδάτα της Παλλικής και στο Βαθύ της Ιθάκης, να παίρνουν μπροστά και να υποδέχονται τον ντόπιο ελαιόκαρπο για την ελαιοκομική περίοδο 2026 - 2027.
    Παρόλες τις «στρεσογόνες» φετινές καιρικές συνθήκες, για τις ελαιοκαλλιέργειες η πλειοψηφία των κατά κύριο επάγγελμα αλλά και των ερασιτεχνών συμπατριωτών Ελαιοκαλλιεργητών έχοντας ήδη ασχοληθεί με την προετοιμασία του αγρού για την ελαιοσυγκομιδή, το στρώσιμο διχτυών και τον καθαρισμό του εδάφους από χόρτα κ.λπ., ξεκίνησαν την συλλογή του φετινού ελαιόκαρπου.
    Στα Συνεταιριστικά Ελαιοτριβεία της ΕΝΩΣΗΣ το εκθλιπτικό δικαίωμα παραμένει σε χαμηλές τιμές και η προσέλευση για να κλειστεί ραντεβού είναι σημαντική αφού ο τρόπος παραγωγής του λαδιού τα καθιστούν ιδανικά, από πλευράς ποιότητας του παραγόμενου προϊόντος καθώς οι ειδικοί επιστήμονες υγείας και τροφίμων καταλήγουν στο συμπέρασμα ότι με τον τρόπο που παράγεται το λάδι στα συγκεκριμένα Ελαιοτριβεία, οι βιταμίνες και οι πολυφαινόλες, τα πολύτιμα αυτά φυσικά συστατικά δηλαδή αντιοξειδωτικά που περιέχει το ελαιόλαδο, που είναι εκείνα που το κάνουν τόσο σημαντικό για την υγεία μας, διατηρούνται.
    O E.A.Σ. (Αγροτική Ενωση) ως μία παραγωγική μονάδα του πρωτογενούς τομέα της Κεφαλονιάς και Ιθάκης με την κίνηση αυτή αποδεικνύει ότι οι ενέργειες του έχουν συνέχεια και βασικό στόχο να βοηθήσουν τους συμπατριώτες Ελαιοπαραγωγούς στον δύσκολο αγώνα που καταβάλλουν συνεισφέροντας στην παραγωγή ελαιόλαδου σ’ αυτή τη δύσκολη περίοδο, ενώ ταυτόχρονα αναδεικνύει αξίες τις οποίες ενστερνίζεται όπως, η ποιότητα του ντόπιου ελαιολάδου και η παράδοση. 
    Άλλωστε η μακραίωνη συνεχή και σταθερή λειτουργία των Συνεταιριστικών Ελαιοτριβείων της ΕΝΩΣΗΣ και στα δύο νησιά μας μαρτυρεί ότι χτίζαμε και συνεχίζουμε να χτίζουμε σχέσεις εμπιστοσύνης, ειλικρινούς συνεργασίας αλλά και σεβασμού με τον συμπατριώτη άνθρωπο του μόχθου τον οποίο ευχαριστούμε θερμά. 
    Σε ότι αφορά τις διοικητικές υποχρεώσεις, οι ΘιακοΚεφαλονίτες Ελαιοπαραγωγοί πρέπει να μεριμνήσουν για την επικαιροποίηση των στοιχείων τους στο Ελαιοκομικό Μητρώο.  Υπενθυμίζεται ότι για την φετινή ελαιοκομική περίοδο δεν εφαρμόζεται ακόμη το νέο αυστηρό καθεστώς υποχρεωτικών ψηφιακών δηλώσεων συγκομιδής, το οποίο έχει μετατεθεί για Οκτώβριο 2027.
    Για πληροφορίες οι ενδιαφερόμενοι που επιθυμούν να προβούν σε έκθλιψη ελαιόκαρπου μπορούν να επικοινωνούν, προκειμένου να κλείσουν έγκαιρα ραντεβού, με το Συνεταιριστικό Ελαιοτριβείο στα Χαυδάτα Παλλικής  (τηλ. 6944188586) και με το Συνεταιριστικό Ελαιοτριβείο στο Βαθύ Ιθάκης (τηλ. 2674032966 και 6944823336).
       Ο Ε.Α.Σ. (Αγροτική Ενωση) εύχεται σ’ όλους τους ΘιακοΚεφαλονίτες μια καλή και αποδοτική ελαιοκομική χρονιά. 
                Από Ε.Α.Σ. Κεφαλληνίας & Ιθάκης 

